வீரபத்ர சிங்

வீரபத்ர சிங்  (Virbhadra Singh, சூன் 23, 1934 - சூலை 8, 2021) முன்னாள்  இமாச்சலப் பிரதேச மாநில முதலமைச்சர் காங்கிரசு அரசியல்வாதியும் ஆவார். இமாச்சலப் பிரதேச முதல்வராக, 1983 முதல் 1990 வரையும்,  1993 முதல் 1998 வரையும்  2003 முதல் 2007 வரையும் முன்னதாகப் பொறுப்பாற்றி உள்ளார். நடுவண் அரசிலும் பல்வேறு துறைகளில் அமைச்சராகப் பணியாற்றியுள்ளார். 1962, 1967, 1972, 1980 மற்றும் 2009களில் மக்களவை உறுப்பினராக இருந்துள்ளார்.

வாழ்க்கை வரலாறு
வீரபத்ர சிங் இராசபுத்திர குடும்பமொன்றில்  சிம்லா மாவட்டத்தில் உள்ள சாரஹானில் சூன் 23,1934இல் பிறந்தார். புசாகிர் மன்னரான சேர்  பதம் சிங்கிற்கு வாரிசாகப் பிறந்து 1947ஆம் ஆண்டில், தமது 13வது அகவையில், சமத்தானத்தின் மன்னராக பதவி ஏற்றார்.

சிங் தெகராடூனில் உள்ள கேனல் பிரவுன் கேம்பிரிட்ஜ் பள்ளியிலும் சிம்லாவிலுள்ள பிஷப் காட்டன் பள்ளியிலும் பயின்றார். பின்னர் தில்லியில் உள்ள செயின்ட் இசுடீபன் கல்லூரியில் இளங்கலைப் பட்டம் பெற்றார்.

சூன் 2, 1954இல் இளவரசி இரத்னகுமாரியை திருமணம் புரிந்தார்.இவர்களுக்கு ஒரு மகனும் ஐந்து மகள்களும் பிறந்தனர். 1985இல் பிரதிபா சிங்கை மணந்து ஒரு மகனையும் மகளையும் பெற்றுள்ளார்.

மறைவு 
மாரடைப்பு காரணமாக சிம்லாவில் உள்ள இந்திரா காந்தி மருத்துவக் கல்லூரி மருத்துவமனையில் சிகிச்சைபெற்றுவந்த இவர், சிகிச்சை பலனின்றி, சூலை 8, 2021 அன்று அதிகாலை 4 மணியளவில் காலமானார்.

மேற்கோள்கள் 

15வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
இமாச்சலப் பிரதேச முதலமைச்சர்கள்
1934 பிறப்புகள்
14வது மக்களவை உறுப்பினர்கள்
7வது மக்களவை உறுப்பினர்கள்
5வது மக்களவை உறுப்பினர்கள்
3வது மக்களவை உறுப்பினர்கள்
2021 இறப்புகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
4வது மக்களவை உறுப்பினர்கள்
இமாச்சலப் பிரதேச நபர்கள்